Diari Oficial de la Generalitat Valenciana


Sumari del DOGV 5600, del 17-09-2007 (2007/10431)

Notificació a Isidro Taboada González i altres de la resolució subhasta pública dictada en les actuacions del procediment judicial número 9/1988.
-------------------------------------------------------------------------------------------------------------------------------------------------

### Dades del document

Número de DOGV
:   5600

Data del DOGV
:   17-09-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/10238


Data del document
:   25-06-2007

Organisme emissor
:   Jutjat de Primera Instància Número 10 de Madrid

Tipus de document
:   Edicte

Descriptors 

:   * sistema judicial

Notificació a Isidro Taboada González i altres de la resolució subhasta pública dictada en les actuacions del procediment judicial número 9/1988. [2007/10507]  
Procediment: article 131 de la Llei Hipotecària. 9/1988  
Sobre: altres matèries   
D'Osalmen Inmobiliaria Gestión Vall d'Albailda, SA  
Procurador: Jesús Iglesias Pérez   
Contra: Isidro Taboada González, Juan Martínez Hernández, Montes de Llanorel, SA  
Procuradora: Carmen García Rubio, sense professional assignat  
José Carlos Gomila de Sande, secretari judicial del Jutjat de Primera Instància número 10 de Madrid, faig saber:   
Que en este Jutjat i amb el número 9/1988 es tramita procediment judicial sumari a l'empara de l'article 131 de la Llei Hipotecària, a instància d'Osalmen Inmobiliaria Gestión Vall d'Albailda, SA, contra Isidro Taboada González, Juan Martínez Hernández i Montes de Llanorel, SA, en reclamació de crèdit hipotecari, en el qual, mitjançant la resolució de hui, s'ha acordat traure a pública subhasta per primera vegada i durant el termini de 20 dies, els béns que després es diran, i s'assenyala a fi que l'acte de la rematada tinga lloc a la sala d'audiència d'este Jutjat el dia 6 de novembre de 2007, a les 10.00 hores, amb les prevencions següents:  
Primer. Que no s'admetran postures que no cobrisquen el tipus de la subhasta.  
Segon. Que els licitadors, per a prendre part en la subhasta, hauran de consignar prèviament al compte d'este Jutjat al Banesto, compte número 2438, una quantitat igual, almenys, al 30% del valor dels béns que valga de tipus, i es farà constar el número i l'any del procediment, sense este requisit no s'admetran, i no s'acceptarà el lliurament de diners en metàl·lic o en xecs al Jutjat.  
Tercer. Podran participar amb la qualitat de cedir la rematada a altri.  
Quart. A la subhasta, des de l'anunci fins a la seua celebració, es podran fer postures per escrit en plec tancat, fent-ne el dipòsit al qual s'ha fet referència anteriorment.  
Cinqué. Les actuacions i el certificat del registre a què fa referència la regla quarta de l'article 131 de la Llei Hipotecària, estan exposats al públic a la Secretaria del Jutjat, i s'entén que tots els licitadors accepten com a bastant la titulació existent, i que les càrregues o gravàmens anteriors i els preferents ?si n'hi ha- al crèdit de l'actor, continuaran subsistents, i s'entén que el rematant els accepta i queda subrogat en la responsabilitat d'estos, sense que es destine a l'extinció el preu de la rematada.  
Si per força major o causes alienes al Jutjat no es poguera celebrar la subhasta en el dia i l'hora assenyalats, s'entendrà que se celebrarà el següent dia hàbil, a la mateixa hora, exceptuant-ne els dissabtes.  
Este edicte valdrà de notificació als deutors si no es pot portar a efecte a la finca o finques subhastades.  
Béns que es trauen a subhasta:  
Finques propietat de Montes de Llanorel:  
a) Finques: de la 3.225 a la 3.244, ambdues incloses.  
b) Finques: 3.258, 3.259, de la 3.261 a la 3.281, ambdues incloses, 3.283, 3.297, 3.300, 3.301, 3.302 i 3.303.  
Totes estes pertanyen al Registre de la Propietat de Chiva, inscrites les de l'apartat a) al tom 581, llibre 17 i les de l'apartat b) al tom 581, lliure 17.  
El preu que valdrà de tipus per a la subhasta pública és el de 13.522,77 euros per a cada una de les finques.  
Madrid, 25 de juny de 2007.- El secretari: José Carlos Gomila de Sande.